Ego Willelmus dominus Mirebelli, senescalcus Burgundie notum facio omnibus tam presentibus quam futuris quod dominus Stephanus dictus Boiuns, miles in nostra presentia constitutus, recognouit se obligasse titulo pignoris abbati et ecclesie Sancti Stephani diuionensis redditum suum bladi et vini quem habet in decimis de Aqueductu videlicet septem sextaria bladi et quator modios vini pro centum libris stephaniensium que omnia tenetur dicto abbati et ecclesie Sancti Stephani legitime garantire; nec poterit redimere nec de Marcio in Marcium. In cuius rei noticium et testimonium ad instanciam predicti Stephani et predicti abbatis sigilli nostri munimine presentes litteras fecimus roborari. Actum est hoc anno domini millesimo ducentesimo tricesimo quarto mense junio.